OpenLLM-France/wikimedia huggingface dataset:
# Altarf

Altarf edo Al Tarf (β Cnc / β Cancri / 17 Cancri) Cancer konstelazioko izarrik dizdiratsuena da 3,50eko itxurazko magnitudearekin. Bere izena arabieratik dator, eta "muturra" esan nahi du, karramarroaren hanketako batean dagoelarik.
Altarf erraldoi laranja bat da, K4III espektro motakoa, eta gure Eguzki-sistematik 290 argi-urteko distantziara dagoena. Bere argitasuna gure eguzkiarena baino 660 aldiz handiagoa da, eta gure eguzkiarena baino 50 aldiz handiagoa den erradio bat du, Merkurio eta Eguzkiaren artean dagoen distantziaren %65aren baliokidea. Izar erraldoien artean argitsuenen artean dago, Kochab (β Ursae Minoris), Etamin (γ Draconis) eta Alfa Lyncisen pareko ezaugarriekin. Bere bizitza hiru eguzki masako izar bat izaten hasi zuen, eta gaur egun, bere izar eboluzioaren azken etapetan, ziuraski bere barneko helioa karbonoan eta oxigenoan fusionatzen ari da. Altarfen berezitasun bat bariozko izar "arin" bat izatea da, bere bario ugaritasuna gure eguzkiarena baino sei aldiz handiagoa delarik. Izar mota hauetan barioa, aurretik eboluzionatu zuen eta gaur egun nano zuri bat den izar batetik dator; Altarfen kasuan, baina, azken hau oraindik ez da aurkitua izan.
Edonola ere, badirudi Altarfek baduela 14 magnitudeko kide ahul bat, bisualki 29 arku segundora. Ziuraski nano gorri bat da, izar nagusitik 2600 unitate astronomikoko distantziara dagoena gutxienez. Espazioan duten pareko mugimenduagatik benetako kideak direla adierazten du.
Altarf ez da oso antzeko izena duen Alterfekin (λ Leonis) nahastu behar.

## Erreferentziak

* 1 2 3 4 5 6 7 8 9 10 11 SIMBAD query result: NSV 3973 -- Variable Star. Centre de Données astronomiques de Strasbourg.

## Kanpo estekak

* Datuak: Q13766
# Altarnun

Altarnun, kornubieraz: Alternonn, Ingalaterrako Kornualles konderriko herri eta parrokia bat da.

## Kanpo estekak

* Datuak: Q517315
* Multimedia: Altarnun / Q517315
# Altar (udalerria)

Altar Mexikoko udalerri bat da. Sonora estatuan kokatua dago. 2010ean 9.049 biztanle zituen 4.455,44 km²ko azaleran. Herriburua [[Altar (Altar)|Altar]] da.

## Erreferentziak

* ↑ Superficie continental. Mexiko: Instituto Nacional de Estadística y Geografía.
* ↑ Población total. Mexiko: Instituto Nacional de Estadística y Geografía.

## Kanpo estekak

* Datuak: Q4063577
* Multimedia: Altar Municipality / Q4063577
# Altare

Altare Italiako udalerri bat da. Savonako probintzian kokatuta dago, Liguria eskualdean. 1.931 biztanle ditu, 11,3 kilometro koadroko azaleran banatuta.

## Mugakideak

Altarek honako udalerri hauekin egiten du muga:
Cairo Montenotte Carcare Mallare Quiliano Savona

## Kanpo estekak

* Datuak: Q270504
* Multimedia: Altare (Italy) / Q270504
# Altaria

Altaria Espainiako Sustapen Ministerioaren menpe dagoen Renfe Operadora eragilearen zerbitzu bat da, eta Espainian distantzia luzeko eguneko tren zerbitzuak eskaintzen ditu, abiadura handiko linea edo ohiko abiadurako lineetan zehar. Talgo tren motatako IV edo VI. serieetako adarrak eta Renferen 252 edo 334 serieetako lokomotorak erabiltzen dira. Trenek 200 km/h abiadura har dezakete.
Turista eta preferente motako jarlekuak dauzka, mugikortasun urriko pertsonei egokituriko sarbidea, eta kafetegia. Gaur egun zerbitzu hauek Madril eta Algeciras, eta Madril, Murtzia eta Cartagena bitartean eskaintzen dira.

## Ibilbideak
### Indarrean

Gaur egun eskaintzen diren Altaria zerbitzu bakarrak Madril eta Andaluzia eta Madril eta Murtzia elkarlotzen dituzte, ohiko elektrifikatu gabeko trenbideetatik ibiltzen direnak.
| Jatorria | Tarteko geltokiak | Helmuga | Oharrak |
| Madrid-Puerta de Atocha | Ciudad Real · Puertollano · Villanueva de Córdoba-Los Pedroches · Córdoba · Antequera-Santa Ana · Ronda · San Roque-La Línea | Algeciras | Zentzu bakoitzeko 2 tren egunero |
| Madrid-Chamartín | Madrid-Atocha Cercanías · Alcázar de San Juan · Albacete-Los Llanos · Hellín · Calasparra · Cieza | Murcia del Carmen | Zentzu bakoitzeko tren 1 egunero |
| Madrid-Chamartín | Madrid-Atocha Cercanías · Alcázar de San Juan · Albacete · Hellín · Calasparra · Cieza · Murcia del Carmen · Balsicas-Mar Menor · Torre-Pacheco | Cartagena | Zentzu bakoitzeko 4 tren egunero |

### Aurrekoak

* Madril - Bartzelona
* Madril - Alacant
* Madril - Huelva
* Madril - Cádiz
* Madril - Hendaia
* Madril - Iruña
* Madril - Logroño
* Madril - Santander
* Alacant - Gijón
* Bartzelona-Cádiz
* Madril-Granada

## Erreferentziak

* ↑ (Gaztelaniaz) «Altaria» www.renfe.com (Noiz kontsultatua: 2018-09-16).

## Ikus, gainera

* Alvia
* Renfe Operadora

## Kanpo estekak

* Datuak: Q681285
* Multimedia: Altaria / Q681285
# Altaneira

Altaneira Brasilgo udalerri bat da, Ceará estatuan kokatua. 6.782 biztanle ditu 73,296 km²ko eremuan.

## Ikus, gainera

* Ceará

## Kanpo estekak

* Datuak: Q2021103
* Multimedia: Altaneira / Q2021103
# Altarejos

Altarejos Cuencako udalerria da, Mancha de Cuenca eskualdean dagoena.
2009ko urtarrilaren 1eko erroldaren arabera 265 biztanle zituen.

## Ikus, gainera

* Cuencako udalerrien zerrenda

## Kanpo estekak

* (Gaztelaniaz) Udalaren webgunea.
* Datuak: Q728066
* Multimedia: Altarejos / Q728066
# Amstrad CPC 6128

Amstrad CPC 6128, Amstrad britainiar konpainiaren 8 biteko etxeko ordenagailu bat da. Multzo osoa monitorez eta teklatuak osatzen zuten, teklatuaren ezaugarriak: Hitachi (3 hatz) disko unitatea eta CP/M 3+ sistema eragilea, 128 K RAM memoria eta Z80 mikroprozesagailua. Aurreko Amstrad CPC 464 eta Amstrad CPC 664 modeloekin bateragarria zen.
* Datuak: Q2844516
* Multimedia: Amstrad CPC6128 / Q2844516
# Amstetten (Württemberg)

Amstetten Alemaniako udalerria da. Baden-Württemberg estatuan dago, [[Alb-Donau barrutia|Alb-Donau]] barrutian. 2014an 3.912 biztanle zituen 49,8 kilometro koadrotan banatuta.

## Demografia

Ikus jatorrizko Wikidatako eskaera eta iturriak.

## Kanpo estekak

* Webgune ofiziala
* Datuak: Q478808
* Multimedia: Amstetten (Württemberg) / Q478808
# Amt Neuhaus

Amt Neuhaus Alemaniako udalerria da. Saxonia Beherea estatuan kokatuta dago, [[Lüneburg barrutia|Lüneburg]] barrutian. 2014an 4.800 biztanle zituen 237,24 kilometro koadrotan banatuta.

## Demografia

Ikus jatorrizko Wikidatako eskaera eta iturriak.

## Kanpo estekak

* Webgune ofiziala
* Datuak: Q479687
* Multimedia: Amt Neuhaus / Q479687
# Amstrad

Amstrad aparatu elektronikoak egiten dituen fabrikatzaile bat da, bere oinarri-basea Brentwooden, (Essex, Ingalaterra) duena. Hau 1968. urtean sortu zen Alan Michael Sugar enpresaburu famatuaren eskutik Erresuma Batuan. Ordenagailu fabrikatzaile honen izena Alan Michael Sugar Trading-en laburtzapen bat da.Londresko burtsan 1980. urtean sartu zen. Eta 80ko hamarkadaren bukaerarako, Amstradek dagoeneko Europa osoko ordenagailu merkatuaren %25a kontrolatzen zuen. 2006. urtetik aurrera Amstraden ekoizpen nagusia elkarreginezko hartzaileak izan dira.
1980ko hamarkadan Sinclair eta Commodore ordenagailu ekoizleekin lehia bizia izan zuen.

## Historia

Amstrad 1968. urtean sortu zen gaur egungo presidentearen eskutik, Alan Sugar hain zuzen ere. Honela, kontsumo-merkatuan sartzea lortu zuen, 70.hamarkadan Hi-Fi eta kasete merkeen segmentuan liderra izanik. Prezio baxu hauek platinazko karkasak plastikoarekin ekoitziz lortzen ziren, eta horrela, konpetentziak baino lan-kostu txikiagoak zituzten (hau hutsa sortzen zuten prozesuak jarraituz lortzen zela esan beharra dago). Bestalde, Amstrad soinuzko anplifikadore eta sintonizatzaileen merkatura hedatu izan da.

## Kanpo estekak

* Datuak: Q478825
* Multimedia: Amstrad / Q478825
* ↑ Amstrad-en Web orri ofiziala
# Amstrad CPC

Amstrad CPC 1980ko hamarkada eta 1990eko hamarkadaren hasieran Amstrad etxeak ekoiztutako 8 bitetako ordenagailu pertsonala izan zen. CPC hizkiek ("Color Personal Computer") koloredun ordenagailu pertsonala zela iragartzen zuten, halera fosforo koloreko patantaila zuen CPCa (GT65/66) nahiz koloredun pantaila estandarra (CTM640) ere erosteko aukera eskaintzen zen.
Lehenbiziko makina zen CPC 464 modeloa 1984ean aurkeztu zen. Commodore 64 eta Sinclair ZX Spectrum ordenagailuen lehiakide zuzena izateko diseinatua izan zen. CPC sailak arrakasta handia izan zuen, makina hau merkatuan egon zen denboraldi osoan 3 milioi ordenagailutik gora saldu zirelarik.
Kanpoaldetik ikusita Amstrad makinaren ezaugarri nagusia izkina zorrotz eta itxura laukizuzeneko bere kontsola (teklatua) beltz matea zen (bertan kasete zinta (Amstrad CPC 464) edo diskete-unitatea (Amstrad CPC 664 eta Amstrad CPC 6128) sarturik zihoalarik, tekla bereziak koloreztatuak zituen eta bere energi iturri bakarra ordenagailuaren pantailara zihoana zen. Aukerako telebista pantailarako bihurgailua erabiltzeko aukera ere bazegoen.

## Irudtegia

* Amstrad CPC 464
* Amstrad CPC 464
* Amstrad CPC 6128
* Schneider-Amstrad CPC 664

## Kanpo estekak

* Amstrad CPCari buruzko argibide orrialdea. (Ingelesez)
* Amstrad CPCari buruzko webgune ez ofiziala. (Ingelesez)
* Amstrad CPCaren emulatzaileak. (Ingelesez)
* Datuak: Q478829
* Multimedia: Amstrad CPC / Q478829
# Amstrad CPC 464

Amstrad CPC 464, Amstrad britainiar konpainiaren 8 biteko etxeko ordenagailu bat da. Multzo osoa monitorez (fosforo bi kolorekoa / 4 kolorekoa / 16 kolorekoa) eta teklatuak osatzen zuten, teklatuaren ezaugarriak: kasete disko unitatea eta AMSDOS sistema eragilea, 63/32 K RAM memoria eta Zilog Z80A 4 MHz mikroprozesagailua.
* Datuak: Q4862171
* Multimedia: Amstrad CPC 464 / Q4862171
# Amstrad GX4000

Amstrad GX4000, Amstrad enpresaren bideokontsola bat izan zen.
1990-1991 artean ekoitzia, Amstradek bideokontsolen arloan sartzeko saiakera izan zen. Denera 15.000 unitate saldu ziren. 16 bitetako Mega Drive eta Super Nintendo bideokontsola arrakastatsuen aurrean porrot egin zuen.

## Kanpo estekak

* Datuak: Q981935
* Multimedia: Amstrad GX4000 / Q981935
# Amsterdamned

Amsterdamned, 1988ko Dick Maas heberhereear zinema zuzendari eta gidoilariaren beldurrezko film bat da. Huub Stapel, Monique van de Ven, Serge-Henri Valcke, Hidde Maas eta Wim Zomer aktoreek antzeztu zuten.
Izenburuak Herbehereetako Amsterdam hiriburua eta ingelesezko "dammed" ("madarikatu") hitzaren arteko elkarketa da.

## Argumentua

Oharra: Atal honek istorio osoa edo amaiera argitzen du.
Amsterdamgo kanalak serieko hiltzaile baten erailketen lekuko izango dira. Ura oso gogoko ez duen Eric Visser (Huub Stapel) detektibeak kasua ikertzeko ardura jasoko du.

## Aktoreak

* Huub Stapel: Eric Visser
* Monique van de Ven: Laura
* Serge-Henri Valcke: Vermeer
* Tanneke Hartzuiker: Potter
* Wim Zomer: John van Meegeren
* Tatum Dagelet: Anneke Visser
* Hidde Maas: Martin Ruysdael
* Lou Landré: Chef
* Edwin Bakker:Willy
* Barbara Martijn: Emagaldua
* Leontine Ruiters: Kanoi-ontziko neska (kredituetan Leontien Ruyters)
* Jules Croiset: Alkatea

## Kanpo estekak

* IMDBko fitxa irakurgai (Ingelesez)
* Datuak: Q728499
* Multimedia: Amsterdamned / Q728499
# André Cayatte

André Jean Cayatte (Carcasona, 1909ko otsailaren 3a - Paris, 1989ko otsailaren 6a) zinemagile, idazle eta kazetari frantsesa izan zen. Hainbat eleberri argitaratu zituen, dezenteko arrakasta lortuz, eta gidoiak idazten hasi zen segidan. Hortik zinema-zuzendaritzara igaro zen; auzi judizialak ageri dira sarritan abokatua ere bai baitzen bere filmetan: Justizia egin da (1950), Ez duzu inor hilko (1952), Dossier beltza (1955). Rhinen igarotzea filmagatik Veneziako Zinemaldiko Urrezko Lehoia eman zioten 1960. urtean. Beste film batzuk: Maitasunaz hil (1971), Epaia (1974), Estatu arrazoia (1978).

## Filmografia hautatua

* La fausse maîtresse (1942)
* Nous sommes tous des assassins (1952)
* Avant le déluge (1954)
* Le Glaive et la Balance (1963)
* Les Chemins de Katmandou (1969)
* Mourir d'aimer (1971)
* Il n'y a pas de fumée sans feu (1973)
* Verdict (1974)
* La Raison d'État (1978)
* L'Amour en question (1978)

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/28 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.

## Kanpo estekak

* Datuak: Q517725
* Multimedia: André Cayatte / Q517725
# André Citroën

André Citroën (Paris, Frantzia, 1878ko otsailaren 5a - 1935eko uztailaren 3a) ingeniaria eta industrialaria izan zen, Citroën automobil fabrikatzailearen sortzailea.
1915. urtean, eguneko 55.000 obus egiten zituzten berak sortutako arma-fabrikan. Lehen Mundu Gerra amaitutakoan ibilgailuak egiten hasi zen sailean; lehen automobila 1919. urtean kaleratu zuen. Trakzioa aurreko gurpiletan duen ibilgailua berak sortu zuen, 1934. urtean.

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/27 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.

## Ikus, gainera

* Javel–André Citroën (Parisko metroa)
* Datuak: Q219842
* Multimedia: André Citroën / Q219842
# André Courrèges

André Courrèges (Paue, 1923ko martxoaren 9a - Neuilly-sur-Seine, 2016ko urtarrilaren 7a) moda sortzailea izan zen. Pauen jaio arren, euskalduna izan zen, eta baxenafartzat agertu zuten hedabideetan. Minigona modan jarri zuelako da ospetsua.
Ingeniaritza zibileko ikasketak egin ondoren, hamar urtez Cristobal Balentziagarekin lanean aritu zen. Gero, 1961an, bere joskintza etxea sortu zuen.
Mary Quantek sortutako minigona Courrègesek jarri zuen modan, 1965eko udaberri-udako bere moda bilduman, minigonari diseinu futuristagoa emanda.

## Idazlanak

La robe: essai psychanalytique sur le vêtement liburua idatzi du, Eugénie Lemoine-Luccioni egilekide izanik. 1983an argitaratu zen lehen aldiz (ISBN 2-02-006584-3).

## Erreferentziak

* ↑ Kortadi, Edorta. (1974-02-10). «Andre Courreges, Balenziagagandik ikasi zuen gizona» Zeruko Argia (571) (Noiz kontsultatua: 2011-02-08).
* ↑ (Frantsesez) Meyzer, Leslie. «Mode années 60» Elle (Noiz kontsultatua: 2011-02-08).

## Kanpo estekak

* Nagore Irazustabarrena: «André Courrèges, ilargiko nekazaria», Argia, 2248. zenbakia, 2010-10-17. Eskuratze data: 2011-02-08.
* (Ingelesez) Lubomir Stoykov: «André Courrèges or the futurism in fashion», Fashion Lifestyle Magazine, 12. zenbakia, 2008ko uztaila. Courrègesen moda sorkuntzei buruzko artikulua.
* (Ingelesez) «André Courrèges», Victoria and Albert Museum. Courrègesek sortua den eta Londresko museo hartan ikusgai dagoen soineko baten argazkia dakar.
* (Ingelesez) «André Courrèges: Coat, cotton and polyurethane», Walker Art Gallery. Courrègesek sortua den eta Liverpoolgo arte galeria hartan ikusgai dagoen emakume janzki baten argazkia dakar.
* Datuak: Q465447
* Multimedia: André Courrèges / Q465447
# André Chénier

André Marie Chénier (Konstantinopla, Otomandar Inperioa, 1762ko urriaren 30a - Paris, 1794ko uztailaren 25a) frantses olerkaria izan zen. Iraultza aurretik idatzi zituen olerkietan poesia idilikoaren tradizioko formak erabiltzen ditu; baina poliki-poliki erromantizismorantz jo zuen. Haren lan garrantzitsuenak: L´invention, Yambos, Élegies eta Pièces à Fanny. Izuaren garaiko gehiegikerien kontra agertzeagatik hil zuten gillotinan. Umberto Giordano musikagileak 1896an Andrea Chénier izeneko opera gaineratu zuen, haren bizitzan oinarrituta.

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/30 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.
* Datuak: Q295548
* Multimedia: André Chénier / Q295548
# André Clot

André Louis Romain Clot, André Clot gisa ezaguna, (Grenoble, 1909ko azaroaren 9a-Seyssinet-Pariset, 2002ko azaroaren 15a) historialari eta saiakeragile frantsesa. Kazetari gisa 1936tik 1942 arte Havas agentzian, eta 1943 arte Brazzaville irratian. 1945tik erretreta harte arte Agence France-Presse agentzian lan egin zuen.

## Espezialitateak

Denbora luzez Turkian eta Ekialde Hurbilean bizi izan zen. Islamaren espezialista, herrialde islamiarren historia eta kulturari buruzko liburu ugari argitaratu zituen. Les Grands Moghols : splendeur et chute, 1526-1707(1993) liburuak Frantziako Akademiak emandako Eugène Colas saria jaso zuen 1994an.
Historiaurreko aztarnategiak asko ere interesatzen zitzaizkion, eta, ondorioz, Pirinioetan lan ugari burutu zituen.

## Publikazio nagusiak

* L'Espagne musulmane. VIIIe – XVe siècle, Perrin, 1999.
* L'Égypte des Mamelouks : l'empire des esclaves 1250-1517, Perrin, 1999.
* Les Grands Moghols : splendeur et chute, 1526-1707, Plon, 1993.
* Mehmed II, le conquérant de Byzance (1432-1481), Perrin, 1990.
* Haroun al-Rachid et le temps des "Mille et une nuits", Fayard, 1986.
* Soliman Le Magnifique, Fayard, 1983, 469 or.

## Erreferentziak

* ↑ Henry Coston: Dictionnaire de la politique française. Librairie Francaise , Paris 1967.
* ↑ Qui est qui en France. Dictionnaire biographique de personnalités françaises vivant en France et à l'étranger et de personnalités étrangères résidant en France. Lafitte, Paris 1969.

## Kanpo estekak

* Datuak: Q316966
# André Candançam Pinto

André Candançam Pinto (1988ko abenduaren 14a - ) Brasilgo futbolaria da.
Hainbat futbol taldetan jokatu du, esaterako Kyoto Purple Sanga.

## Kanpo loturak

* (Japonieraz) J.League Data Site
* Datuak: Q2256047
# André Capagorry

Jean Charles André Capagorry (Baiona, 1894ko otsailaren 17a - Saint-Denis, 1981eko martxoaren 19a) lapurtar politikaria izan zen.
Lehen Mundu Gerran borrokatu ondoren, administrazioan sartu eta Mendebaldeko Afrika Frantsesean izan zen. 1940an Frantzia Askearen alde egin zuen. Réuniongo azken gobernadorea izan zen.
* Datuak: Q2847432
* Multimedia: André Capagorry / Q2847432
# André Chalmel

André Chalmel, (Saint-Malo, 1949ko urriaren 10a) Frantziako txirrindulari ohia da.

## Palmaresa

1975
* Luxemburgoko Tourreko etapa bat
1977
* Plumelec-Morbihango Sari Nagusia
* 3. Bordele-Parisen
* 3. Frantziako errepideko txirrindularitza txapelketan
* 3. Fourmiesko Sari Nagusian
1979'
* Bordele-Paris
1980
* Limousingo Tourreko etapa bat
1981
* Isberguesko Sari Nagusia
* Paris-Nizako etapa bat (taldekako erlojupekoa)

## Kanpo estekak

* André Chalmel - ProCyclingStats
* Datuak: Q2847486
# André Chastel

André Chastel (Paris, Frantzia, 1912ko azaroaren 15a - Neuilly-sur-Seine, Frantzia, 1990eko uztailaren 18a) idazle eta historialari frantsesa izan zen.

## Biografia

Italiako XV. eta XVI. mendeak aztertu zituen, batez ere. Haren lana garrantzi handikoa izan da artearen historian, batez ere, Art et humanisme à Florence au temps de Laurent le Magnifique (1959, "Artea eta humanismoa Florentzian Lorenzo Handiaren garaian") doktoretza-tesia. Artearen soziologiaren lan handi horretan, nabarmen uzten du Chastelek Quattrocento amaieran arteak kulturan izan zuen garrantzia. Le Grand Atelier ("Lantegi Handia") eta Renaissance méridionale (1965, "Hegoaldeko Errenazimentua"), La Crise de la Renaissance (1968, "Errenazimentuaren krisia") eta Le Mythe de la Renaissance (1969, "Errenazimentuaren mitoa") lanetan, gai orokor baten analisia egin zuen, segida baten bidez. 1956an, L´Art italien ("Italiar artea") argitaratu zuen, bizitza artistikoaren alderdi guztiak eta lanen prozesua azaltzen dituena.
1978. urtean Fables, formes, figures ("Fabulak, formak, figurak") artikulu-bilduma argitaratu zuen. 1975ean, Arte Ederretako Akademiako kide, eta 1980an Vicenzako Andrea Palladio Nazioarteko Arkitektura Zentroko lehendakari izan zen. Irakasle aritu zen, besteak beste, Sorbonan (1955-1970) eta Frantziako Eskolan (1970-1984). Horrez gainera, Chastel beti egon zen arkitektura- eta hirigintza-arazoekin arduratuta: Les Halles Parisko auzoko berrikuntza-lanetan talde bat osatu zuen, ikerketa bat egiteko, eta Chastel talde horretako koordinatzaile izan zen, hamar urtez. Hil ondoren argitaratu zen Chastelen Histoire générale de l´art français des origines au XIX$^e$siècle (1993, "Frantziako artearen historia orokorra hasieratik XIX. mendera arte") lana.

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/26 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.
* Datuak: Q283088
* Multimedia: André Chastel / Q283088
# Ana Milán

Ana Belén García Milán (Alacant, 1973ko azaroaren 3a-) espainiar aktore, modelo eta aurkezlea da.

## Telesailak
### Lehen mailako pertsonaiak

* Camera Café; 2009; Victoria
* Fisika edo kimika; 2008-2011; Olimpia
* Yo soy Bea; 2006-2007; Sonsoles, eta Sandra
* Fibrilando; 2009; Victoria
* By Ana Milan: 2020

### Bigarren mailako pertsonaiak

* "Los irrepetibles" laSexta
* "El auténtico Rodrigo Leal" Antena 3
* "7 vidas" Telecinco .... Carla
* "Compañeros" Antena 3
* "Condenadas a entenderse"
* "Mis adorables vecinos" Antena 3
* "Policías" Antena 3
* "Arayán" Canal Sur
* "El pasado es mañana" Telecinco
* "Periodistas" Telecinco

## Filmak

* Malena es un nombre de tango (1996)
* Al final del camino Fernando Tejerorekin eta Malena Alteriorekin. (2009)
* Toy Story 3. Pertsonai bati bete ahotsa eman: Dolly. (2010)
* El hombre de las mariposas (estreinatzeke)
* Muertos de Amor (estreinatzeke)

## Kanpo estekak

* Webgune ofiziala
* Datuak: Q2543638
* Multimedia: Ana Milán / Q2543638
# Ana Medici

Ana Medici (Florentzia, 1569ko abenduaren 31a - ?, 1584ko otsailaren 19a) italiar noble bat izan zen, Medici familiakoa. Cosimo I.a Mediciren seme eta oinordekoa izan zen Frantzisko I.a Toskanakoa duke handiaren eta Fernando I.a Habsburgokoa eta Ana Bohemia eta Hungariakoaren alaba zen Joana Habsburgo-Jagellonen artxidukesa austriarraren alaba zen. Ez zuen seme-alabarik izan.
* Datuak: Q2737243
* Multimedia: Anna de' Medici (1569-1584) / Q2737243
# Ana Miranda de Lage

Ana Clara María Miranda de Lage (Donostia, 1946ko maiatzaren 7a -) gipuzkoar politikaria da.
PSE-EEko kidea, Euskal Sozialistak taldeko Legebiltzarkidea izan da 1984tik 1986ra bitartean. KAA-k Enrique Casas erail zutenean, Espainiako Senatuan ordezkatu zuen. 1987an Europako Parlamenturako hautatu zuten.

## Erreferentziak

* ↑ Europako Parlamentua. Ana Miranda de Lage. .
* Datuak: Q3817110
* Multimedia: Ana Miranda de Lage / Q3817110
# Anaram Au Patac

Anaram Au Patac (AAP) (euskaraz, Borrokatuko gara) okzitaniar ezker iraultzaile politikoaren mugimendu politikoa izan zen. Aintzinako Corrent Revolucionari Occitan (CROC), eta talde honen kolapsoa eta gero, berriz ekin zion taldearen bizitzari.
2009an taldea birsortu zen eta antzeko ideologia zuten taldeekin batera Libertat! alderdi politikoa sortu zuten.

## Ideologia

Anaram Au Patac Occitania nazio bezala aitortzearen alde egiten zuen eta haren independentzia Frantzia, Italia eta Espainiarekiko, aldarrikapen hauek ikuspuntu marxista batetik egiten zituen.

## Kanpo estekak

* Datuak: Q493667